**Fadd Nagyközség Önkormányzata képviselő-testületének 9/2017. (VI. 30.) önkormányzati rendelete a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól**

(Egységes szerkezetben e rendelet módosítására megalkotott 12/2018. (XI. 30.) és a 3/2019. (II. 27.) önkormányzati rendelettel)

Fadd Nagyközség Önkormányzatának Képviselő-testülete a Magyarország Alaptörvénye 32. cikk (2) bekezdésében foglalt eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és 23. § (5) bekezdés 5. pontjában, valamint az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva a következőket rendeli el:

**1. A rendelet hatálya**

**1. §**

E rendelet hatálya a Fadd nagyközség közigazgatási területére készülő településfejlesztési koncepció, integrált településfejlesztési stratégia, településrendezési eszközök, településképi arculati kézikönyv és településképi rendelet készítésének és módosításának partnerségi egyeztetésére terjed ki.

**2. §**

Fadd nagyközség településfejlesztési koncepciójának (a továbbiakban: koncepció), integrált településfejlesztési stratégiájának (a továbbiakban: stratégia), településrendezési eszközeinek, településképi arculati kézikönyvének (a továbbiakban: kézikönyv) és településképi rendeletének (a továbbiakban: rendelet) vagy azok módosításának a lakossággal, érdekképviseleti, civil és gazdálkodó szervezetekkel, vallási közösségekkel történő véleményeztetése a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendeletben (a továbbiakban: Korm. rendelet) és jelen rendeletben meghatározott szabályok szerint történik.

**2. Az egyeztetésben résztvevő partnerek köre**

**3. §**

(1) A Fadd nagyközség közigazgatási területére készülő koncepció, stratégia, kézikönyv, rendelet (a továbbiakban együttesen: településrendezési eszközök) készítése során a partnerségi egyeztetések résztvevői:

a) a Fadd nagyközség közigazgatási területén ingatlannal rendelkezni jogosult természetes vagy jogi személy vagy jogi személyiséggel nem rendelkező szervezet,

b) a Fadd nagyközség közigazgatási területén működő és bejegyzett civil szervezetek,

c) a Fadd nagyközség közigazgatási területén székhellyel, telephellyel rendelkező gazdálkodó szervezetek,

d) a Fadd nagyközség közigazgatási területén működő egyházak,

e) a Fadd nagyközség közigazgatási területén működő, településfejlesztéssel, településrendezéssel összefüggésbe hozható építészeti, mérnöki szakmai szerveződés,

f) Faddi székhelyű, bejegyzett településfejlesztéssel, településrendezéssel összefüggésbe hozható érdekképviseleti szervezet,

g) a környezet védelmének általános szabályairól szóló 1995. évi LIII. törvény 98. § (2) bekezdés c) pontja alapján a településrendezési eszközök véleményezési eljárásába - a partnerségi egyeztetés megkezdése előtt legalább 30 napnál korábban - a polgármesternél írásban bejelentkező egyéb szervezet.

(2) Az érdekképviseleti, a civil és a gazdálkodó szervezet az adott véleményezési eljárásba a Polgármesterhez a megadott határidőben benyújtott írásbeli kérelemmel jelentkezhet be. A kérelemben meg kell jelölni a véleményezési eljárás tárgyát, a szervezhet nevét, képviselőjét, postai címét és e-mail címét.

**3. A tájékoztatás módja és eszközei**

**4. §**

(1) A partnerek tájékoztatása a készítendő településrendezési eszközökről, valamint a településrendezési eszközök vagy azok módosítása tervezetéről a Korm. rendeletben előírtak szerint történik.

(2) A Polgármester – a Korm. rendelet szerinti előzetes és munkaközi tájékoztató keretében – a településrendezési eszközök készítéséhez és módosításához az értelmezéshez szükséges részletezettségű és szükség esetén alátámasztó munkarészeket tartalmazó dokumentációt és tájékoztatást tesz közzé az 1. mellékletben meghatározott módon.[[1]](#footnote-1)

**5. §[[2]](#footnote-2)**

**6. §**

(1) A hirdetménynek előzetes tájékoztató esetén tartalmaznia kell:

a) a Korm. rendelet 37. § (3) bekezdésében foglaltakkal összhangban az érintett államigazgatási szervek számára tájékoztatásra bocsájtott dokumentumot,

b) a partnerek észrevételeinek benyújtására nyitva álló határidőt és

c) a postacímet vagy elektronikus levélcímet, ahova az észrevétel megküldhető.

(2) A hirdetménynek – munkaközi tájékoztató esetén - tartalmaznia kell:

a) az érintett államigazgatási szervek számára tájékoztatásra bocsájtott dokumentumokat, tárgyalásos és állami főépítészi eljárás esetén, legalább a tervezet összefoglaló leírását és az elkészült jóváhagyandó munkarészeket,

b) a partnerek észrevételeinek benyújtására nyitva álló határidőt és  
c) a postacímet vagy elektronikus levélcímet, ahova az észrevétel megküldhető.

**7. §**

(1) A lakossági fórum összehívására és lebonyolítására a Fadd Nagyközség Önkormányzata Képviselő-testületének (a továbbiakban: Képviselő-testület) Szervezeti és Működési Szabályzatáról szóló önkormányzati rendeletében foglalt előírások az irányadók.

(2) Fadd Nagyközség Önkormányzata (a továbbiakban: Önkormányzat) a partnerek tájékoztatásának elősegítésére a honlapon külön tárhelyet biztosít a partnerségi egyeztetés során keletkező dokumentáció egységes megjelentethetősége érdekében.

(3) A partnerek a lakossági fórumon szóban észrevételt, javaslatot tehetnek, véleményt nyilváníthatnak, amelyet jegyzőkönyvbe kell foglalni.

(4) A partnerek lakossági fórumot követő 8 napon belül, valamint lakossági fórum hiányában a honlapról letölthető, illetve a Faddi Polgármesteri Hivatal (továbbiakban: Hivatal) műszaki ügyintézőjétől átvehető 2. melléklet szerinti partneri adatlap felhasználásával a tájékoztató közzétételétől számított 8 napon belül észrevételt, javaslatot tehetnek, véleményt nyilváníthatnak az adatlap:

a) papír alapon a Hivatal címére (7133 Fadd, Dózsa Gy. u. 12.), vagy

b) elektronikus levélben a penzugyfaddph@tolna.net e-mail címre

történő megküldésével.

**8. §**

(1) Azt a partnert, aki a 7. § (4) bekezdése szerint közétett határidőn belül véleményt nem nyilvánított, észrevételt, javaslatot nem tett, a határidő leteltét követően hozzájáruló partnernek kell tekinteni, az egyeztetési eljárás további szakaszaiban és az elfogadási szakaszban egyaránt.

(2) Tárgyalásos eljárásban, az egyezető tárgyalás vonatkozásában az eljárásban érintett partnernek az egyeztető tárgyalást megelőző partnerségi egyeztetésben jogszabályon alapuló ellenvéleményt tett partnert kell tekinteni.

(3) A 7. § (1) bekezdésének megfelelően beérkezett észrevételek, javaslatok, vélemények tisztázása érdekében a Polgármester az észrevételt, javaslatot tevő, véleményező partnerrel meghívásos egyeztető tárgyalás keretében további egyeztetést kezdeményezhet, amelyről jegyzőkönyvet kell készíteni.

(4) Azt a partnert, aki a partnerségi egyeztetés során határidőn belül észrevételt, javaslatot, véleményt nem adott, vagy adott, de a (3) bekezdésében rögzített meghívásos egyeztető tárgyaláson a meghívás ellenére nem vett részt, kifogást nem emelő partnernek kell tekinteni, az egyeztetési eljárás további szakaszaiban és az elfogadási szakaszban egyaránt.

(5)  A beérkezett észrevételeket, javaslatokat, véleményeket a főépítész a 7. § (4) bekezdésében megjelölt határidő elteltét követően haladéktalanul továbbítja a településrendezési eszköz készítésével megbízott tervezőnek.

(6)    A tervező az észrevételekkel, javaslatokkal, véleményekkel kapcsolatos szakmai véleményét, el nem fogadás esetén szakmai indokolását – a tervezési szerződésben megállapított határidőben - megküldi az Önkormányzat részére, a Polgármesternek címezve.

(7)    A szakmai vélemény alapján a főépítész az észrevételek, javaslatok, vélemények, elfogadására, el nem fogadás esetén indokolására vonatkozó döntés-tervezetet készít.

**9. §**

(1) A beérkezett vélemények, javaslatok elfogadásáról vagy el nem fogadásáról, az el nem fogadás indokolásáról- a (2) bekezdésben foglalt kivétellel -a Képviselő-testület dönt.

(2) A településrendezési eszköz tárgyalásos vagy állami főépítészi eljárásban történő lefolytatása esetén a beérkezett partneri észrevételek, javaslatok, vélemények elfogadásáról vagy el nem fogadásáról, az el nem fogadás indokolásáról a Polgármester dönt.

(3) Minden a partnerségi egyeztetéssel kapcsolatos Korm. rendeletben és jelen rendeletben nem szabályozott kérdésben a Polgármester dönt a vonatkozó eljárási szabályok megtartása mellett.

**4. A vélemények kezelése, dokumentálása, nyilvántartása**

**10. §**

(1) A beérkezett észrevételeket, javaslatokat, véleményeket a települési főépítész:

a) külön az el nem fogadott észrevételeket, javaslatokat, véleményeket összesíti, kiértékeli,

b) megküldi az településrendezési eszközök elkészítésével megbízott tervezőnek, aki azokat szakmailag megvizsgálja és az elfogadásra nem javasolt észrevételeket, javaslatokat, véleményeket szakmai indokolásával együtt megküldi a települési főépítésznek,

c) döntéshozói indítványt állít össze a polgármesternek az észrevételek, javaslatok, vélemények elfogadásáról vagy elutasításáról, az el nem fogadott észrevételek, javaslatok, vélemények indoklását összesíti,

d) intézkedik az elfogadott észrevételek, javaslatok, vélemények dokumentációban történő átvezetéséről.

(2) A partnerektől beérkezett észrevételeket, javaslatokat, véleményeket a tájékoztatást kezdeményező:

a) a tárgy és az eljárási szakasz rögzítésével, a beérkezés sorrendjében nyilvántartásba veszi és az iratkezelés általános szabályainak megfelelően az ügyiratban megőrzi,

b) a Képviselő-testület elé terjeszti az észrevételeket, javaslatokat, véleményeket és azok indokolását,

c) gondoskodik a döntéshozói indítvány alapján a partnerségi egyeztetést lezáró - elfogadást vagy elutasítást tartalmazó - határozat:

ca) a hirdetőtáblán történő közzétételéről,

cb) a honlapra történő feltöltéséről,

cc) az ügyiratban történő elhelyezéséről és megőrzéséről,

cd) a partnerekkel történő közléséről,

d) gondoskodik az el nem fogadott észrevételek, javaslatok, vélemények és azok indokolása:

da) a honlapra történő feltöltéséről,

db) az ügyiratban történő elhelyezéséről és megőrzéséről.

(3) A (2) bekezdés szerinti nyilvántartás legalább az alábbiakat tartalmazza:

a) az észrevételt, javaslatot tevő, véleményező, nevét, lakhelyét, székhelyét, vagy telephelyét,

b) az észrevétel, javaslat, vélemény beérkezésének időpontját,

c) az észrevétel, javaslat, vélemény rövid tartalmát,

d) a véleményezési szakaszt lezáró, vagy a 9. § (1) és (2) bekezdése szerinti döntést követően az észrevételt, javaslatot, véleményt, elfogadó, vagy elutasító képviselő-testületi határozat számát, vagy a Polgármester döntését.

(4) Az (1) bekezdésben szereplő dokumentumokat a közfeladatot ellátó szervek iratkezelésére vonatkozó szabályok szerint, az ott meghatározott határidőig kell őrizni.

**5. Az elfogadott településrendezési eszközök nyilvánosságát biztosító intézkedések**

**11. §**

(1) A Polgármester – a feladatkör szerint illetékes szervezeti egység útján – gondoskodik az elfogadott településrendezési eszközök, vagy azok módosításának elfogadását követő 15 napon belüli, honlapon történő közzétételéről, amely közzététel nem mentesít a Korm. rendelet 43. és 43/B. §-ában megállapított egyéb közzétételi kötelezettségek teljesítése alól.

(2) Az elfogadott településrendezési eszközökről, vagy azok módosításáról szóló, a Korm. rendelet 30. § (13) bekezdésben foglaltak szerinti tájékoztatásról a Polgármester a főépítész útján gondoskodik

**6.** **Záró rendelkezések**

**12. §**

(1) E rendelet a kihirdetését követő napon lép hatályba.

(2) E rendelet rendelkezéseit a hatályba lépést követően megkezdett eljárásokra, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelettel összhangban kell alkalmazni.

**Fülöp János Dr. Percsi Elvira**

**polgármester jegyző**

*Záradék:*

E rendelet 2017. június hó 30. napján a helyben szokásos módon kihirdetésre került.

Dr. Percsi Elvira

jegyző

*1. melléklet a 9/2017. (VI. 30.) önkormányzati rendelethez[[3]](#footnote-3)*

|  |  |  |  |  |
| --- | --- | --- | --- | --- |
|  | A | B | C | D |
|  | DOKUMENTUM MEGNEVEZÉSE | TELEPÜLÉSRENDEZÉSI ESZKÖZ EGYEZTETÉSI  ELJÁRÁSÁNAK TÍPUSA | TÁJÉKOZTATÁSI FORMA | |
| AZ ELŐZETES TÁJÉKOZTATÁS  ESZKÖZEI | A MUNKAKÖZI TÁJÉKOZTATÁS ESZKÖZEI |
| 1. | Településfejlesztési koncepció készítése |  | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon |
| 2. | Településfejlesztési koncepció módosítása |  | - | a) önkormányzati honlapon  b) lakossági fórumon |
| 3. | Integrált településfejlesztési stratégia készítése |  | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon |
| 4. | Integrált településfejlesztési stratégia módosítása |  | - | a) önkormányzati honlapon  b) lakossági fórumon |
| 5. | Településképi arculati kézikönyv készítése |  | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon |
| 6. | Településképi arculati kézikönyv módosítása |  | - | a) önkormányzati honlapon  b) lakossági fórumon |
| 7. | Településképi rendelet készítése |  | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon |
| 8. | Településképi rendelet módosítása |  |  | a) önkormányzati honlapon  b) lakossági fórumon |
| 8. | Településrendezési eszköz készítése | Teljes eljárás | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon |
| Egyszerűsített eljárás | - | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon |
| Tárgyalásos eljárás | - | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon |
| Tárgyalásos eljárás  az Eljr. 32. § (6) b)  pont szerint | - | a) önkormányzati honlapon  b) lakossági fórumon |
| Állami főépítészi eljárás | - | a) önkormányzati honlapon  b) lakossági fórumon |
| 9. | Településrendezési eszköz módosítása | Teljes eljárás | ~~-~~ | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon |
| Egyszerűsített eljárás | - | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon |
| Tárgyalásos eljárás | - | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon |
| Tárgyalásos eljárás  az Eljr. 32. § (6) b)  pont szerint | - | a) önkormányzati honlapon  b) lakossági fórumon |
| Állami főépítészi eljárás | - | a) önkormányzati honlapon  b) lakossági fórumon |

*2. melléklet a 9/2017. (VI. 30.) önkormányzati rendelethez*

**PARTNERI ADATLAP**

**Partnerségi egyeztetésben való részvételhez**

Alulírott

Név/Szervezet: ……………………………………………..………….……………………….

Képviseletre jogosult személy: ……………………………………….………………………

Lakcím/ székhely: ……………………………………………………………………………

e-mail cím: ……………………………………………………………………………………

Telefonszám: ……………………………………………………………………………………

a Fadd Nagyközség Önkormányzata által készítendő

…………………………………………………………………………………………………

megnevezésű dokumentum partnerségi egyeztetési eljárásában az alábbi észrevétellel, javaslattal (véleménnyel) kívánok élni:

…………………………………………………………………………………………………

…………………………………………………………………………………………………

…………………………………………………………………………………………………

…………………………………………………………………………………………………

…………………………………………………………………………………………………

…………………………………………………………………………………………………

…………………………………………………………………………………………………

…………………………………………………………………………………………………

Fadd, …..… év ……………..….… hó …… nap

….………………………

aláírás

A kitöltött, aláírt adatlapot az alábbi címek valamelyikére kérem eljuttatni:

Postacím: 7133 Fadd, Dózsa Gy. u. 12., vagy e-mail cím: penzugyfaddph@tolna.net

1. Módosította a Képviselő-testület 3/2019. (II. 27.) önk. rendelet 1.§. Hatályos 2019. február 28. napjától [↑](#footnote-ref-1)
2. Hatályon kívül helyezte a Képviselő-testület 3/2019.(II. 27.) önk. rendelet 3.§ (2) bek., hatálytalan 2019. február 28. napjától.

   [↑](#footnote-ref-2)
3. Módosította a Képviselő-testület 3/2019. (II. 27.) önk. rendelet 2.§. Hatályos 2019. február 28. napjától [↑](#footnote-ref-3)